Interliga

Interliga (, , ) oli kansainvälinen jääkiekkoliiga vuosina 1999–2007. Se perustettiin Alpenligan tilalle, kun sarjaan tuli joukkueita Alppien ulkopuolisista maista kaudeksi 1999–2000. Myös edellisen kauden kaikki italialaisjoukkueet jäivät pois sarjasta, eikä Italiasta sittemmin nähty joukkueita enää Interligassa. Liigassa pelasi sen kahdeksan kauden mittaisen historian aikana joukkueita Itävallasta, Kroatiasta, Puolasta, Jugoslavian liittotasavallasta (nyk. Serbia), Slovakiasta, Sloveniasta ja Unkarista. Interligan kaudet olivat varsin lyhyitä ja liigan runkosarja kesti enimmillään 28 ottelua avauskaudella 1999–2000. Joukkueet pelasivat useimmiten myös omia kansallisia sarjojaan. Viimeisellä kaudellaan 2006–2007 Interligaa pelattiin kahdessa lohkossa, joista B-lohko edusti niin ikään alempaa sarjatasoa. Liigan suosio alkoi hiipumaan ja se lopetettiin vuoteen 2007. HK Jesenice, Olimpija Ljubljana ja Alba Volán Székesfehérvár siirtyivät kaudeksi 2007–2008 Itävallan pääsarja Erste Bank Eishockey Ligaan. Vuonna 2009 käynnistettiin myös Slohokej Liga, johon osallistui joukkueita Itävallasta, Kroatiasta, Serbiasta ja Sloveniasta. Ainoana suomalaispelaajana Interligassa pelasi Olimpija Ljubljanan maalivahti Tommi Satosaari kaudella 2004–2005. ==Osallistuneet joukkueet== Joukkue Kaudet Aikaväli Mestaruudet Klagenfuter AC 1 1999–2000 2000 Villacher SV 1 1999–2000 VEU Feldkirch 1 1999–2000 Wiener EV 1 1999–2000 Olimpija Ljubljana 8 1999–2007 2001, 2002 Dunaújvárosi Acélbikák 7 1999–2006 Alba Volán Székesfehérvár 8 1999–2007 2003, A-lohko 2007 HK Jesenice 7 1999–2006 2005, 2006 HK Slavija Ljubljana 7 2000–2007 Medveščak Zagreb 7 2000–2007 Ferencvárosi TC 1 2000–2001 HK Roter Stern Belgrad 1 2000–2001 HK Bled 2 2000–2003 MHK Dubnica 1 2001–2002 HK Vojvodina Novi Sad 2 2001–2003 HKm Zvolen 2 1 2002–2003 Unia Oświęcim 1 2003–2004 Podhale Nowy Targ 1 2003–2004 2004 GKS Tychy 1 2003–2004 Újpesti TE 2 2005–2007 HK Jesenice 2 1 2006–2007 (B-lohko) B-lohko 2007 HK Triglav Kranj 1 2006–2007 (B-lohko) KHL Mladost Zagreb 1 2006–2007 (B-lohko) KHL Zagreb 1 2006–2007 (B-lohko) SD Alfa 1 2006–2007 (B-lohko) ==Pelaajaennätyksiä== *Eniten tehopisteitä runkosarjassa: Krisztián Palkovics (Alba Volán Székesfehérvár) (234)Elite Prospects *Eniten maaleja runkosarjassa: Krisztián Palkovics (Alba Volán Székesfehérvár) (136)Elite Prospects *Eniten syöttöjä runkosarjassa: Balázs Ladányi (Dunaújvárosi Acélbikák, Újpesti TE) (136)Elite Prospects *Paras piste per peli -keskiarvo runkosarjassa: Brad Purdie (Villacher SV) (2.48; 33 ottelua, 32+50=82)Elite Prospects *Eniten otteluita runkosarjassa: Balázs Ladányi (Dunaújvárosi Acélbikák, Újpesti TE) (163)Elite Prospects *Eniten jäähyminuutteja runkosarjassa: Dejan Varl (HK Jesenice) (268)Elite Prospects *Eniten tehopisteitä pudotuspeleissä: Gábor Ocskay (Alba Volán Székesfehérvár) (13)Elite Prospects *Eniten tehopisteitä yhden kauden runkosarjassa: Brad Purdie (1999–2000, Villacher SV) (82)Elite Prospects *Eniten maaleja yhden kauden runkosarjassa: Brad Purdie (1999–2000, Villacher SV) (32)Elite Prospects *Eniten syöttöjä yhden kauden runkosarjassa: Brad Purdie (1999–2000, Villacher SV) (50)Elite Prospects *Eniten jäähyminuutteja yhden kauden runkosarjassa: Martin Hohenberger (1999–2000, Villacher SV) (137)Elite Prospects ==NHL-pelaajat== NHL:n työsulku 2004–2005 toi Interligaan Olimpija Ljubljanan joukkueeseen Manny Malhotran, Matt Pettingerin ja Brian Willsien. Joukkueessa pelasi tuolloin myös ennestään NHL-kokemusta omannut John Jakopin. Muita tunnetuimpia NHL:ssä pelanneita liigassa oli kaudella 1999–2000 Villacher SV:ssä pelanneet Gino Cavallini sekä tappelijana tunnettu Gord Donnelly. * Christoph Brandner * Gino Cavallini * Jozef Čierny * Gord Donnelly * David Emma * John Jakopin * Manny Malhotra * Darcy Martini * Kevin Miehm * Matt Pettinger * Thomas Pöck * Brad Schlegel * Emanuel Viveiros ==Lähteet== Luokka:Entiset jääkiekkosarjat Luokka:Itävallan jääkiekko Luokka:Kroatian jääkiekko Luokka:Puolan jääkiekko Luokka:Serbian jääkiekko Luokka:Slovakian jääkiekko Luokka:Slovenian jääkiekko Luokka:Unkarin jääkiekko